Распачалася работа ў аграгарадку Вяззе, дзе пасля кароткага расказу старшыні райсавета дэпутатаў Аляксандра Пузіка аб сацыяльна-эканамічным развіцці і перспектывах Асіповіччыны гаспадары паказалі аб’екты сацыяльнй сферы Вяззеўскага сельсавета. З цікавасцю наведалі ўдзельнікі практычнага мерапрыемства мясцовыя Дом культуры, паштовае аддзяленне і гандлёвы цэнтр, пазнаёміліся з медыцынскім і бытавым абслугоўваннем насельніцтва і дзейнасцю тэлефаністаў на вёсцы. З падрабязным тлумачэннем, натуральна, узнікаючых у працэсе разнастайных пытанняў.